Brown Thomas

Is slabhra de chúig shiopa ilranna Éireannacha é Brown Thomas & Company Limited, atá lonnaithe i mBaile Átha Cliath, Corcaigh, Gaillimh, Luimneach agus Lár Bhaile Dhún Droma. Is cuid de Ghrúpa Selfridges é Brown Thomas, is slabhra ón uasmhargadh é Brown Thomas cosúil le Selfridges de chuid an Bhreataine agus De Bijenkorf ón Ísiltír, a bhí i muintir na Weston's roimhe seo.

Stair 

D’oscail Hugh Brown an siopa i mBaile Átha Cliath ag 16 Sráid Grafton sa bhliain 1848. An bhliain dár gcionn, le James Thomas, leathnaigh Brown an siopa isteach go dtí Uimh.17. I lár na 1850idí, bhí uimhir 15 ceannaithe acu chomh maith agus mhéadaigh siad an siopa a thuilleadh. Cheannaigh Harry Gordon Selfridge an comhlacht i 1919 agus feidhmigh sé mar bhrainse de chuid Selfridge Provincial Stores go dtí 1933, díoladh go é John McGuire é, a rinne ainm dó féin sa siopa Clerys.

Sna 1960idí, chuaigh an comhlacht poiblí ar Stocmhalartán na hÉireann. I 1971, cheannaigh Galen Weston scair sa chomhlacht agus i 1983 cheannaigh sé líon na scaireanna, agus rinneadh Brown Thomas príobháideach arís.

Sa bhliain 1989, rinne an comhlacht iarracht an Switzer Group a cheannach, bhí Switzer i mBaile Átha Cliath san áireamh, chomh maith le Cashs de Chorcaigh, Moons de Ghailimh agus Todds de Luimnigh ó House of Fraser. Faraor, sáraíodh an Grúpa Ewart ó Bhéal Feirste iad. Theip ar Ewart, toisc nach bhféadfaí an margadh a mhaoiniú, rinne Brown Thomas tairiscint eile dá bharr i mí na Samhna 1990, ar ghlacadh leis. Le sin críochnaigh an éadáil ar 16 Aibreán 1991.

Sa bhliain 1994, dhíol Brown Thomas a bhunstór le Marks & Spencer ar £20m agus ghlac sé seilbh ar léas an tsiopa M&S ag 28/29 Sráid Grafton, ar dtugtar BT2 air. Cuirtear an t-idirbheart seo i gcrích ar 11 Feabhra 1995.

Rinneadh an dá shiopa a chónascadh i mBaile Átha Cliath ar shuíomh Switzer ar 14 Feabhra 1995 ach faoin ainm Brown Thomas. Lean Cashs, Moon's agus Todd's go dtí 1998, ach idir 1998 agus 2000 rinneadh athbhrandáil ar go Brown Thomas. Osclaíodh BT2 idir an dá linn i 1998.

Bhí an slabhra miondíola A Wear i seilbh na comhlachta go dtí Meitheamh 2007 freisin. Dhíol Grúpa Brown Thomas, A Wear ar €70m le foireann bainistíochta ceannach tharr barr amach (BCTA), a fuair tacaíocht ón ngnólacht cothromais phríobháidigh sa Ríocht Aontaithe Alchemy Partners. Bhí se intuigthe go raibh Brown Thomas ag súil le €85m a fháil don ghnó A Wear, ach socraíodh ar shuim níos ísle ina dhiaidh sin.

I mí na Nollag 2021, dhíol muintir Weston, Brown Thomas agus Arnotts le cuibhreannas Téalannach-Ostarach, Central Group, ar €4.7 billiún.

I mí Feabhra 2022, osclaíodh siopa i Lár Bhaile Dhún Droma, ag glacadh seilbh ar chuid d’iarshuíomh House of Fraser.

Siopa Bhaile Atha Cliath 
Is é an siopa 12,000 m² i mBaile Átha Cliath ar Shráid Grafton príomhshuíomh an tslabhra. Áiríonn sé boutiques do Hermès, Louis Vuitton, Celine, Gucci, Arami, Balenciaga, Prada, Armani, Jo Malone, Charlotte Tilbury, Bobbi Brown, Chanel, Burberry, Saint Laurent, Ralph Lauren, Coach, Michael Kors, Ted Baker. Tá an siopa roinnte thar 4 leibhéal, le hÉadaí na Fear ar urlár na talún íochtair, an Halla áilleachta agus Halla na hOiriúintí ar urlár na Talún, na Seomraí Dearthóir agus Seomraí Bróg ar Leibhéal 1, Éadaí na mBan agus Éadaí Cnis ar Leibhéal 2 agus an Rannóg Mhaireachtála agus Seomraí na Leanaí ar Leibhéal 3.

Eolas na siopaí eile 
Meallan an siopa do lucht spéise leathan, ag díol éadaí agus oiriúintí prêt-à-porter agus haute couture araon. Rinneadh athchóiriú le déanaí ar an gcuid thíos staighre de bhrainse Bhaile Átha Cliath. Is iad Ralph Lauren, Gant, Hugo Boss, Paul Smith, Dolce & Gabbana agus Prada cuid de na brandaí is féidir a fháil i limistéar íoslach na bhfear nua. Tá an bhialann agus an caifé lonnaithe le chéile anois ar urlár uachtarach an tsiopa.

Roimhe seo bhí Aya Sushi Bar ceangailte le mbrainse Baile Átha Cliath, ar Shráid Clarendon. Beár sushi crios iompair a bhí anseo, agus thug an áit seo seans d'fhaoisimh a bheith agat ón tsiopadóireacht go léir sa cheantar. Dhún sé i mí Eanáir 2009. I mí na Bealtaine 2009, osclaíodh brainse de Yo! Sushi ag an suíomh céanna.

BT2 
Feidhmíonn Brown Thomas an slabhra BT2 freisin, a sheoladh  i 1995, atá lonnaithe in Ionad Siopadóireachta Bhaile Bhlainséir. Dúnadh asraon Lár Bhaile Dhún Droma i mí Feabhra 2022. Bhí siopa ar Shráid Grafton roimhe seo ach dhún an brainse seo ar an 29 Lúnasa 2016 agus tá an t-áitreabh lonnaithe anois ag Victoria's Secret. Tá níos mó éadaí don mhórmhargadh ag na siopaí seo atá dírithe ar an margadh 18-35, mar shampla Victoria Beckham, Acne Studios, Helmut Lang agus COS. Díolann BT2 raon leathan cosmaidí freisin.

Roghnaigh Paris Hilton BT2 mar shuíomh seolta a cumhráin Heiress le Paris Hilton.

Siopaí 

 Baile Átha Cliath - 12,000 m²
 Dún Droma - 5,700 m²
 Corcaigh - 5,300 m²
 Luimneach - 4,000 m²
 Gaillimh - 1,600 m²

Don bhliain dar críoch 30 Eanáir 2021, bhí brabús comhlán de bheagnach €74 milliún ag Brown Thomas.

Tagairtí

Tuilleadh léitheoireachta 

 Haverty, Anne (1995), Elegant Times, Baile Átha Cliath, Sonas,

Miondíoltóirí